Веньдін (Удора район)

Веньдін (рочӧжык Вендинга) — грезд (деревня) да посёлок Коми Республикаись Удора районын, Благоев кармуас. Куйлӧ Удора район рытвылын, Ву ю дорын, Благоев кароксянь 6 км ылынаын. Ним йылісь Грездыс сулалӧ Венью уссёын, сысянь и сылӧн нимыс Веньдін: Вень + дін (уссё). Роч нимыс лӧсьӧтӧм коми нимісь аналогия сьӧрті -га суффикс содтӧмӧн. История Грезд дорын адззӧмась важмортлӧн сувтланін (медодзза бронза нэм) Первуись Веньдін казьтывсьӧ ыджыт князь Иван ІІІ-лӧн 1485 вося сёртокын. 1608 годӧ Вендинга погостын вӧлі Енмам кувсьӧм нима пуовӧй вичку да 18 горт, а ачыс погостыс вӧлі волосьын шӧрин. 1646 воын татісь гижӧмась 26 олан да 4 енӧвтӧм горт (кык мортлӧн сэк вӧлі нимкоддез: Валуй да Колыван), а 1678 годӧ – 15 олан да 9 прост керку. 1917 год кежӧ лыддьӧмась 20 горт. В 1848 году татісь олісь Калинин Аверкий Егорович медодз Удораын пондіс быдтыны картов, сыпонда сылӧ сетӧмась козин кан эмбур министерствосянь. Зон Аверкийыслӧн, В.А. Калинин, велӧтчис му-видз уджалӧмӧ Вӧлӧгдаын да пондіс босьтны картовкасис бур урожайез. Сія ышӧтіс быдӧс ордча крессянасӧ быдтыны картовсӧ. 1859 воын Веньдін грездын вӧлі 15 горт, 136 олісь. 1860 годӧ Веньдінын поп керкуас осьтӧмась Удоралӧ медодзза школа, кӧда сэсся уджаліс 1950 воӧдз. 1676 пондіс велӧтны челядьсӧ В. А. Калинин, 1886 годсянь бӧра велӧтісьӧн сувтӧтісӧ попӧс. 1870-80 воэзӧ земство осьтӧма Веньдінӧ пошта ям. 1872 воын лэптӧмась Успеннё нима вичку 1893 вося иююль 2 лунӧ Веньдінӧ осьтӧмась медодзза Коми муын гидрометеопоз. Под пуктісь – Иван Васильевич Калинин. Сія позыс уджалӧ и талун. ХХ век пондӧтчикӧ грездас лӧсьӧтӧмась библиотека. 1925 годӧ татӧн вӧлі потребкотыр, 1930 годӧ – аптека, парокод сувтчанін да гӧрд пельӧсок. 1960 воэз помын Микунь-Кослан-Веньдін кӧрттуй нюжӧтӧм коста грездкӧт ордчӧн аркмис кӧрттуйдорся посёлок, сідзжӧ Веньдін нима. Отир Медваж гишшаннэз Веньдінас: Колыванов, Шелеев, Калинин, Козлов, Денисов. Грездын: 1926 – 189 морт (44 горт) 1959 – 165 морт 1970 – 75 морт 1979 – 45 морт (49 горт) 1989 – 40 морт (77% комиӧсь, 20% рочӧсь) 2000 – 38 морт (26 горт) Посёлокын: 1970 – 265 морт 1979 – 256 морт 1989 – 265 морт. 1995 воын грездын да посёлокын ӧтлаын олӧмась 231 морт, 2009 годӧ – 218 морт. Гора нима отир Калинин Александр Иванович – генерал-майор Калинин Павел Дмитриевич – инженер-геолог Крюков Владилен Васильевич – велӧтісь Ӧшмӧссэз Благоев карму йылсіь Удора районісь веськӧтланлӧн сайт вылын Афанасьев А. П. Топонимия Республики Коми. Сыктывкар: Коми кн. изд-во, 1996 ISBN 5-7555-0554-3 Жеребцов И. Л. Где ты живёшь: Населённые пункты Республики Коми. — Сыктывкар: 2000. Историко-культурный атлас Республики Коми. — М: Дрофа, 1997. ISBN 5-287-00027-8 Республика Коми. Энциклопедия в 3-х томах. — Сыктывкар: Коми книжное издательство, 1997, 1998, 1999. — Т. I, II, III. ISBN 5-7555-0617-5